《初夏》
宋代·真山民

一叶薰风带暑回，雨添浓翠暗庭槐。
不随春去莺犹在，好竞时妆榴又开。
剪尺旋栽新白苧，杯盘聊荐旧青梅。
箧中敝扇投閒久，依旧团团入手来。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。